CELEX: 32009R0900
Language: da
Date: 2009-09-25 00:00:00
Title: Kommissionens forordning (EF) nr. 900/2009 af 25. september 2009 om godkendelse af selenomethionin produceret af Saccharomyces cerevisiae CNCM I3399 som fodertilsætningsstof (EØS-relevant tekst)

29.9.2009   
            
            
               DA
            
            
               Den Europæiske Unions Tidende
            
            
               L 256/12
            
         
      KOMMISSIONENS FORORDNING (EF) Nr. 900/2009
   af 25. september 2009
   om godkendelse af selenomethionin produceret af Saccharomyces cerevisiae CNCM I3399 som fodertilsætningsstof
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:
   
               (1)
            
            
               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for udstedelse af en sådan godkendelse.
            
         
               (2)
            
            
               Der er i overensstemmelse med artikel 7 i forordning (EF) nr. 1831/2003 indgivet en ansøgning om godkendelse af det i bilaget til nærværende forordning opførte præparat. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.
            
         
               (3)
            
            
               Ansøgningen vedrører godkendelse i tilsætningsstofkategorien »tilsætningsstoffer med ernæringsmæssige egenskaber« af præparatet selenomethionin produceret af Saccharomyces cerevisiae CNCM I-3399 som tilsætningsstof til foder til alle arter.
            
         
               (4)
            
            
               Den Europæiske Fødevaresikkerhedsautoritet (EFSA) konkluderede i sin udtalelse af 5. marts 2009 (2), at selenberiget gær, især selenomethionin, af Saccharomyces cerevisiae CNCM I-3399 ikke har skadelige virkninger på dyrs eller menneskers sundhed eller på miljøet, og at præparatet kan betragtes som en kilde til biotilgængelig selen og opfylder kriterierne for tilsætningsstoffer med ernæringsmæssige egenskaber, der kan anvendes til alle arter. EFSA mener ikke, at der er behov for særlige krav vedrørende overvågning efter markedsføringen. I udtalelsen gennemgås ligeledes den rapport om analysemetoden vedrørende fodertilsætningsstoffet, der blev forelagt af det i henhold til forordning (EF) nr. 1831/2003 oprettede EF-referencelaboratorium.
            
         
               (5)
            
            
               Vurderingen af præparatet viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af dette præparat godkendes som anført i bilaget til nærværende forordning.
            
         
               (6)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         UDSTEDT FØLGENDE FORORDNING:
   Artikel 1
   Det i bilaget opførte præparat, der tilhører tilsætningsstofkategorien »tilsætningsstoffer med ernæringsmæssige egenskaber« og den funktionelle gruppe »forbindelser af sporstoffer«, tillades anvendt som fodertilsætningsstof på de betingelser, der er fastsat i bilaget.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 25. september 2009.
      
         
            På Kommissionens vegne
         
         Androulla VASSILIOU
         
         
            Medlem af Kommissionen
         
      
   
   
      (1)  EUT L 268 af 18.10.2003, s. 29.
   
      (2)  EFSA Journal (2009) 992, s. 1.
   
      BILAG
      
                  Tilsætningsstoffets identifikationsnummer
               
               
                  Navn på indehaveren af godkendelsen
               
               
                  Tilsætningsstof
               
               
                  Sammensætning, kemisk betegnelse, beskrivelse og analysemetode
               
               
                  Dyreart eller kategori
               
               
                  Maksimumsalder
               
               
                  Minimumsindhold
               
               
                  Maksimumsindhold
               
               
                  Andre bestemmelser
               
               
                  Godkendelse gyldig til
               
            
                  Maksimumsindhold af grundstoffet (Se) i mg/kg fuldfoder med et vandindhold på 12 %
               
            
                  
                     Kategori: tilsætningsstoffer med ernæringsmæssige egenskaber. Funktionel gruppe: forbindelser af sporstoffer
                  
               
            
                  3b8.12
               
               
                  —
               
               
                  Selenomethionin
                  Selenomethionin produceret af Saccharomyces cerevisiae
                  
                  CNCM I-3399
                  (selenberiget gær, inaktiveret)
               
               
                  
                               
                           
                           
                              Tilsætningsstoffets karakteristika:
                              Organisk selen hovedsagelig bestående af selenomethionin (63 %) med et indhold af 2 000-2 400 mg Se/kg (97-99 % organisk selen)
                           
                        
                               
                           
                           
                              Aktivstoffets karakteristika:
                              
                                           
                                       
                                       
                                          Selenomethionin produceret af Saccharomyces cerevisiae
                                          
                                       
                                    
                                           
                                       
                                       
                                          CNCM I-3399
                                       
                                    
                                           
                                       
                                       
                                          (selenberiget gær, inaktiveret)
                                       
                                    
                        
                               
                           
                           
                              Analysemetode (1)
                              
                              Atomabsorptionsspektrometri (AAS) med grafitovnsteknik (Zeeman) eller hydrid-AAS
                           
                        
               
                  Alle arter
               
               
                  —
               
               
                   
               
               
                  0,50 (i alt)
               
               
                  
                              1.
                           
                           
                              Tilsætningsstoffet indarbejdes i foderet i form af en forblanding
                           
                        
                              2.
                           
                           
                              Brugersikkerhed: Der bør anvendes åndedrætsværn, sikkerhedsbriller og handsker under håndteringen.
                           
                        
               
                  19.10.2019
               
            
         (1)  Nærmere oplysninger om analysemetoderne findes på EF-referencelaboratoriets hjemmeside: www.irmm.jrc.be/crl-feed-additives